MTIHANI WA MWACIKAN

KIDATO CHA PILI MUHULA WA KWANZA 2015

JIBU MASWALI YOTE

|  |  |  |
| --- | --- | --- |
|  | ALAMA | UPEO |
| INSHA | 20 |  |
| UFAHAMU | 15 |  |
| MATUMIZI YA LUGHA | 40 |  |
| ISIMU JAMII | 10 |  |
| FASIHI SIMULIZI | 15 |  |
| JUMLA |  | 100 |
|  |  |  |

INSHA

Andika insha itakayomalizikia kwa maneno haya: (ala.20)

………………………….. siku hiyo nilikuja kuamini kuwa mvumilivu hula mbivu.

2. UFAHAMU (ALA.15)

Soma kifungu kifuatacho kisha ujibu maswali uliyoulizwa.

Watu wengi hawawezi kunywa chai au uji bila kutia sukari. Wanatumia sukari kwa hamu na ghamu bila kutambua kuwa hiyo ni sumu wanayojiongezea mwilini.

Ni ukweli usiopingika kuwa wazee wetu wa jadi waliishi muda mrefu wakiwa na siha njema kuliko sisi. Hii ni kwa kuwa waliishi katika kipindi ambacho sukari inyaotengenezwa viwandani haikuweko. Iwapo ilikuweko, ilijuwa bidhaa ya wateule waungwan na akina yahe hawangeweza kuigharamia.

Watafiti wa masuala ya afya wamegundua kuwa sukari inayotayarishwa viwandani sasa hivi haina virutubishi vyovyote. Umuhimu wake ni kutia ladha tamu tu. Umuhimu huu hauwezi kulinganishwa na madhara yanayoletwa na sukari hii. Baada ya kusagika mwilini, sukari hii huacha masalio ya aside mwilini yenye sumu inayothiri siha. Halikadhalika, utaratibu wa viwandani wa kutayarisha sukari ili iwe nyeupe na kuichuja huharibu virutubishi vinayvoweza kuwa muhimu mwilini.

Matumizi ya sukari kwa wingi husababisha madhara mbalimbali mwilini. Kwanza, huchangia kuoza na kuharibika kwa meno. Pili, sukari nyeupe imehusishwa na ongezeko la maradhi ya kisukari, moyo na hipoglisimia au upungufu wa sukari mwilini. Matumizi holela ya sukari huleta kipandauso au ugonjwa wa ghafla wa kuumwa upande mmoja wa kichwa unaombatana na kichefuchefu, kutapika na matatizo ya kuona. Pia huleta maradhi ya ngozi na figo, pamoja na ongezeko la kolestroli. Kemikali hii ya kolestroli inaporundikana moyoni, hufanya mishipa inayotoa damu moyoni na kuisambaza mwilini kuwa myembamba na sugu. Moyo hulazimika kusukuma damu kwa nguvu na huenda moyo ukachoka na kukoma kufanya kazi.

Madhara haya ya sukari ndiyo yanayowafanya watu wengi kukiri kuwa sukari ingawa ni tamu, ni sumu mwilini.

Watalamu wa lishe wamependekeza ulaji wa vyakula kama nafaka, matunda, mboga na miwa ambavyo vimejaa sukari asilia.

Fauka ya hayo, sukari inayotoka katika asali ni bora zaidi kwa mwili wa mwanadamu. Asali huwa na sukari asilia, vitamin, madini na amino aside.Hivi vyote huwa na manufaa mbalimbali mwilini. Mathalani, asali huupa mwili nishati inayohitajika kuendesha shughuli za viungo. Licha ya hayo, asali huuchangamsha mwili. Asali huwa na kemikali ambazo husaidia watoto kukua vizuri. Huweza kuzidisha kiwango cha himoglobini, hivyo kupunguza uwezakano wa watoto kuwa na anemia(upungufu wa damu). Halikadhalika, asali husaidia katika usagaji wa chakula iwapo itatumiwa kabla yam lo. Matumizi ya kijiko kimoja cha asali kila siku husaidia mwili kujikinga dhidi ya magonjwa ya kukohoa. Asali husaidia pia kuonoa harufu mbaya kinywani.

Asali inaweza kutumiwa kujipaka.Inapotumiwa kwa njia hii, hutunza ngozi na kuifanya ing’are, huondoa vipele na ugumu wa ngozi, pamoja na kutibu kule ngozi ilikotatikakatika. Halikadhalika, asali hutibu vidonda. Viwanda vingi vya vipodozi hutumia asali kama malighafi muhimu katika utengenezaji wa bidhaa hizo.

1. Kutokana na taarifa hii wazee wa zamani waliishi muda mrefu kuliko watu wa siku hizi kwa nini? Ala.1
2. Taja matumizi mawili ya sukari nyeupe. (ala.2)
3. Onyesha madhara ya sukari nyeupe. (ala.2)
4. Taja aina ya sukari iliyona manufaa mwilini. (ala.1)
5. Asali ina manufaa ya ndani ya mwili na nje ya mwili. Taja (ala.3)

Manufaa hayo.

1. Eleza maana ya maneno yafuatayo kama yalivyoatumika katika kifungu hiki . (ala.4)

i)hamu na ghamu

ii) akina yahe

iii)Sugu

iv)Vipodozi

Sarufi na matumizi ya lugha (ala.40)

1. Taja sauti mbili ambazo ni ghuna. (ala.2)
2. Silabi ni nini? (ala.2)

ii)Taja aina zozote mbili za silabi na utolee mfano mmoja mmoja. (ala.2)

1. Taja vipashio vinee vya lugha. (ala.4)
2. Onyesha viambishi awali na viambishi tamati katika kitenzi. (ala.2)

Nilimkatia

1. Eleza maana mbili zinazojitokeza katika neon: asifike. (ala.2
2. Unda nomino kutokana na kitenzi. (ala1)

Sifu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tunga sentensi moja kwa kutumia kiunganishi (ala.1)

‘ilhali’

1. Andika sentensi hii katika ukubwa (ala.2)

Kitabu cha mtoto kilianguka mtoni

1. Andika katika wingi. (ala.2)

Ua ulikatwa kwa upanga wake.

1. Nyambua vitenzi vifuatavyo katika kauli ya kutendesha. (ala.2)

iga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ogopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tunga sentensi yenye kitenzi chenye asili ya kigeni. (ala.1)
2. Huku ukitoa mifano onyesha miundo miwili ya nomino katika ngeli ya : KI – VI (ala.2)
3. Sentensi hugawika katika sehemu mbili kuu. Zitaje. (ala.2)
4. Onyesha vivumishi katika sentensi ifuatayo na ueleze ni vya aina gani. (ala.3)

Kijana Yule mweusi alipewa zawadi mbili

1. Eleza ya mofimu huru and mofimu tegemezi. (ala.2)
2. Tofautisha sentensi zifuatazo: (ala.2)

Nilimpata huku.

Nilimpata hapa.

1. Tunga sentesi mbili kuonyesha matumizi mawili ya alama ya mabano/parandesi. (ala.2)

ISIMU JAMII ALAMA 10

1. Eleza sifa tano za sajili ya hospitalini (ala.5)
2. Eleza sifa tano za sajili ya sokoni. (ala.5)

FASIHI SIMULIZI

a)Taja aina tano za hadithi na uleze maana ya kila hadithi. (ala 5)

b)Taja na ueleze aina tano za nyimbo. (ala.5)

1. Eleza umuhimu wa nyimbo katika fasihi . (ala.5)